કેન્દ્રીય રિઝર્વ પોલીસ ફોર્સ (સીઆરપીએફ) દ્વારા યાત્રાળુઓ અને શ્રદ્ધાળુઓને રક્ષણ આપવા માટે એક સ્પેશિયલ મોટરસાઈકલ સ્ક્વોડ તૈયાર કરવામાં છે. આ સ્ક્વોડ એક તરફ યાત્રાના રૂટ પર યાત્રીઓને સલામતી પૂરી પાડશે અને બીજી બાજુ એમનો ઉપયોગ યાત્રીઓ માટે નાની એમ્બ્યુલન્સીસ તરીકે પણ કરવામાં આવશે. જમ્મુ-શ્રીનગર રાષ્ટ્રીય હાઈવે પર સંવેદનશીલ સ્થાનો પર સીઆરપીએફ દ્વારા એવી 10 મોટરસાઈકલ એમ્બ્યુલન્સ તૈયાર કરવામાં આવી છે, જેમાં મોટરસાઈકલની પાછળ એક ખુરશી મૂકવામાં આવી છે. એમાં દરદીને બેસાડવામાં આવશે. સાથોસાથ, મોટરસાઈકલમાં પ્રાથમિક ઉપચારની કિટ પણ હોય છે. દરદીને ગ્લુકોઝ ચડાવવાની પણ વ્યવસ્થા છે.